Bregneskot som har gjeve opphav til forma «koru».
**Koru** (maori for 'krølla, samanrulla') er eit spiralmotiv som byggjer på forma til nye skot på trebregna *Cyathea dealbata* (*ponga* eller *silver fern*).

Tradisjonell bruk av motivet
----------------------------

Døme på wharenui-mønster.
Dette mønsteret symboliserer bølgjene etter wakaen.

Forma står for nytt liv, gjenføding, vekst, styrke og fred. Ho er rekna for å ha form som eit levande vesen med hovud, auge, kropp og hale. Koru er eit utbreidd symbol i maorikunst som utskjeringar i bein og stein, tatoveringar og dekorasjon av dekorerte samlingshus, wharenui. I samlingshusa dannar koruen grunnforma for mønsteret ein måler takbjelkane og gesimsane inni huset. Innan tradisjonell tatovering (*ta moko*) står symbolet for avstamming og forfedrar, og motiv med fleire koruar som veks ut frå ein hovudkoru står for beraren sitt opphav.

  

* Teikning av maorileiaren Hongi Hika med koru-tatoveringar (moko).Teikning av maorileiaren Hongi Hika med koru-tatoveringar (moko).
* Gallionsfigur til kano med koru-dekorasjonar.Gallionsfigur til kano med koru-dekorasjonar.
* Takfigur (tekoteko) med spiralmønster.Takfigur (*tekoteko*) med spiralmønster.
* Utskore hovud i Whakatane med korumotiv.Utskore hovud i Whakatane med korumotiv.
* Wharenui-dekorasjonar i Te Papa i Wellington.Wharenui-dekorasjonar i Te Papa i Wellington.

Nyare bruk av koru
------------------

Den newzealandske kunstnaren Gordon Walters brukte korumotivet mykje i kunsten sin på 1960-talet. Hans minimalistiske tolking av koruen var nyskapande, men også kontroversiell i samtida, særleg ettersom han ikkje sjølv var maori. Motivet blir i dag brukt i ei rekkje former for kunst, brukskunst og smykke, til dømes utskoren pounamu (*greenstone*).

Eit flaggforslag til New Zealand utforma av Friedensreich Hundertwasser i 1983 hadde ein grøn koru på kvit bakgrunn som symbol.
Stiliserte korumotiv er brukt er brukt i logoar for Radio New Zealand, Air New Zealand og 
det newzealandske miljøverndepartementet, og elles som eit symbol på newzealandsk natur og planteliv.

* Pounamu-koru.Pounamu-koru.
* Koru i glas.Koru i glas.
* Koru-skulptur.Koru-skulptur.
* Koru-flagget utforma av Friedensreich Hundertwasser.Koru-flagget utforma av Friedensreich Hundertwasser.
* Koru i logoen til Air New Zealand.Koru i logoen til Air New Zealand.
* Logoen til Department of Conservation, miljøverndepartementet på New Zealand.Logoen til Department of Conservation, miljøverndepartementet på New Zealand.

Kjelder
-------

1. ↑  John C. Moorfield (2010). «Māori dictionary». *Te Aka Māori-English, English-Māori Dictionary and Index*. Te Whanake. Henta 25. januar 2015.
2. ↑  «Reading Kowhaiwhai», maori.org.nz
3. ↑  Te Ahukaramū Charles Royal (March 4, 2009). «Māori creation traditions». *Te Ara - the Encyclopedia of New Zealand*. New Zealand Ministry for Culture and Heritage / Te Manatū Taonga. Henta 25. januar 2015.
4. 1 2  
«The Koru meaning – New life and harmony», mountainjade.co.nz, vitja 25. januar 2015.
5. ↑  «Traditional Maori symbols and meanings», mountainjade.co.nz. Vitja 25. januar 2015.

\*Elizabeth Knowles, red. (2005), «koru», *The Oxford Dictionary of Phrase and Fable* (2 utg.), Oxford University Press, ISBN 9780198609810 
* «Maori Tattoo: The Definitive Guide to Ta Moko» Arkivert 2016-04-02 ved Wayback Machine. zealandtattoo.co.nz, vitja 25. januar 2015.

Bakgrunnsstoff
--------------

 Commons har multimedium som gjeld: **Koru**

* «The Koru meaning – New life and harmony» Arkivert 2015-01-22 ved Wayback Machine. mountainjade.co.nz